Μπριζολάκια χοιρινά με τραγανή κρούστα
Αναβαθμίζουμε τα κλασικά μπριζολάκια με ψιλοκομμένα λαχανικά και με μια τραγανή κρούστα από ψίχουλα ψωμιού και πικάντικη γραβιέρα. Μια συνταγή που θα την ετοιμάζουμε ξανά και ξανά.
1.200 γρ. μπριζολάκια χοιρινά λαιμού, με κόκαλο, 1 κουτ. σούπας πάπρικα πικάντικη, 100 γρ. πικάντικη γραβιέρα, τριμμένη, 1 κουτ. σούπας ρίγανη ξερή, τριμμένη, 1/2 φλιτζ. τσαγιού ψίχουλα από μπαγιάτικο ψωμί, ελαφρά καβουρδισμένα σε 1 κουτ. σούπας ελαιόλαδο, 2 ξερά μέτρια κρεμμύδια, σε φετάκια, 2 καρότα, σε κυβάκια, ξύσμα + χυμός από 1 λεμόνι, 60 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τα μπριζολάκια χοιρινά με τραγανή κρούστα προθερμαίνουμε τον φούρνο στους 200°C.Σε ένα ταψί που να χωράει τα μπριζολάκια σε μία στρώση, τακτοποιούμε τα μπριζολάκια.Τα πασπαλίζουμε με αλατοπίπερο και την πάπρικα, σκορπίζουμε τα κρεμμύδια και τα καρότα και τα περιχύνουμε με το ελαιόλαδο.Τα ανακατεύουμε καλά με τα χέρια μας και τα απλώνουμε όμορφα σε μία στρώση.Ψήνουμε για 25-30 λεπτά,  ανάλογα με το πάχος τους.Παράλληλα, ανακατεύουμε τα καβουρδισμένα ψίχουλα με το τυρί, το ξύσμα λεμονιού και τη ρίγανη.Ξεφουρνίζουμε για λίγο, γυρίζουμε τις μπριζόλες από την άλλη πλευρά και  πασπαλίζουμε την επιφάνειά τους με το μείγμα ψωμιού-τυριού.Ξαναφουρνίζουμε, γυρίζουμε  τη λειτουργία του φούρνου στο γκριλ και ψήνουμε για 5 λεπτά ακόμα, μέχρι να ροδίσει η  κρούστα και να γίνει τραγανή.Ξεφουρνίζουμε, περιχύνουμε με τον χυμό λεμονιού και σερβίρουμε μαζί με τηγανητές πατάτες.
Τυρί,Χοιρινό